Lappeenrannan Iso apu -palvelukeskuksen siirtoa suunnitellaan

Lappeenrannan Iso apu -palvelukeskuksen toiminnot muuttavat maaliskuun 2026 alkuun mennessä. Muutto koskee myös Kahvila Kaislaa ja Lappeenrannan kotisairaanlan toimistotiloja.

-Alustavasti toiminnot siirtyvät pääosin kolmeen osoitteeseen: aikuisten keskukseen, lasten ja nuorten taloon sekä Lehmuskotiin. Kahvila Kaislan osalta muutto suuntautuu todennäköisesti Kahilanniemeen, sosiaalipalvelujen toimialuejohtaja Anu Koivumäki sanoo.

Muuttotarve liittyy palvelujen kehittämiseen, yhteistyön lisäämiseen ja osin hyvinvointialueen sopeutustoimiin. Talvella tehdyn työpisteiden käyttöastemittausten perusteella Iso avun nykyiset tilat Kauppakadulla ovat selvästi vajaalla käytöllä.

Vastaavasti aikuisten ja lasten talolla ja Lehmuskodilla on tarjolla työpisteitä.

Iso avun- sosiaalipalvelukeskuksen kautta annetaan puhelin- ja verkkoneuvontaa sosiaali- ja terveyspalvelujen tarpeessa oleville ikäihmisille ja vammaisille henkilöille, heidän omaisilleen tai muille läheisille henkilöille sekä ammattilaisille.

Lisätietoja:

Anu Koivumäki, sosiaalipalvelun toimialuejohtaja, puh. 040 768 8783, anu.koivumaki@ekhva.fi